198 
PIÈCES A L’APPUI. 
Oncques Judas ne fut de si grant fauseleis , 
Com tu es. Car, quant ot fait sa maiseteis 
Del vendage de Dieu, et il l’ot livreis , 
Tantost se repentit, et si fust renporteis 
Les deinirs qu’il ot pris. Et tu vaus pis asseis , 
Com oncques ne fesist. et est moult bien prouveis ; 
Car tous cheaus dont tu fuis ne aidiés, ne tenseis , 
Encontre mon église, fuist estrange ou priveis, 
Ont trestout enrageis et malemenl fxneis , 
Chapelains , chambrelans et tes mestres d’osteis 
Tous cheaus de ton conseille, comment soient nommeis, 
Et Tyba et Simon, tes deux enfans charneis, 
Li dus Henry d’Ardenne, ton oncle le derniers, 
Et le conte de Bare et tout son parenteis 
Et li faus roy Octon qui fut si transmueis 
Qui dessus son fumier fut de ses gens tueis, 
Et n’en est plus que toy en vie demoreis, 
Et si croy que ta lien sera toist procureis ; 
Tu as Dieu et le monde trays de tous eosteis. » 
Quant li dus l’entendit li sanc li est mueis. 
Une cuteal il at trait, vers Lévesque est aleis. 
Jà l’en evist ferut, quant chis de Morealmeis, 
Estauce de Hersta et des aultres plenteis , 
Ont dit à duc qu’en sa chambre soit entreis, 
Ou tantoist à luy et à sa gens feiront meileis 
Et si en feront tant qu’il en seirat parleis 
A tous les iours delle monde , byn en ont poesteis. 
Quant li dus voit le fait, de là s’est absenteis; 
Car le poiour Lévesque fut de plus grant fierteis 
Com li siens et si et de péchies encontreis. 
Et de grant confusion 
En sa chambre est entreis à sa maleichon. 
Sains Lambert li donna un moult mal horion 
Il at cangiet son sens, si sat sus de randon. 
Un cutel at saisit, si assat ses barons , 
Quatorze en at ochis de tous ses plus hauls hons , 
Et li altres l’ont pris par forche de tous corons , 
Osteit ont le cutel qui trop estoit félons. 
Sor un lit l’ont tenut plus de 20 compagnons. 
Il mordoit en ses mains, de ses dois fait tronchons. 
Les barons le regardent, loyés l’ont de cordons, 
« Sains Lambert, escrioit disant à moult grant son 
» Certes, rins ne t’y valt; car trestout ai derons 
» Liège , trestout le pais, et nuis puis n’y lairons , 
